פרדי פרינז ג'וניור

פרדריק ג'יימס פרינז ג'וניור (באנגלית: Frederick James Prinze Jr.; נולד ב-8 במרץ 1976) הוא שחקן אמריקאי, הידוע בעיקר מתפקידו בתור ריי ברונסון בסרט האימה "אני יודע מה עשית בקיץ האחרון" (1997) ובהמשכו "אני עדיין יודע מה עשית בקיץ האחרון" (1998), בקומדיות הרומנטיות "יש לה את זה" (1999) ו"חיזורי קיץ" (2001) (אנ') ובתור פרד ג'ונס בסרט הלייב אקשן "סקובי-דו" (2002) ובהמשכו "סקובי-דו 2: חופשי חופשי" (2004).

 ביוגרפיה 
פרינז ג'וניור נולד ב-8 במרץ 1976 בלוס אנג'לס, קליפורניה; בנם היחיד של קתרין אליין (לבית קוקרן) ושל השחקן והסטנדאפיסט פרדי פרינז (אנ'). אימו ממוצא איטלקי, ואילו סבתו מצד אביו הייתה ממקור מהעיר קאבו רוחו (אנ'). בפוארטו ריקו, משום כך אימץ לחיקו את המורשת ההיספנית שלה והוא אף דובר ספרדית. כשפרינז ג'וניור היה בן עשרה חודשים, אביו התאבד בירייה באקדח, ולאחר מכן עבר עם אימו להתגורר באלבקרקי, ניו מקסיקו.

הוא גילה משיכה למשחק כבר כשהיה ילד, ובימיו בתיכון השתתף בחוג לדרמה ובפרויקטים של בית הספר בתחום המשחק. בשנת 1994, בתום סיום לימודיו עבר פרינז לעיר הולדתו, לוס אנג'לס, כדי להצליח כשחקן והחל להתנסות בתפקידים בסדרות טלוויזיה.

 קריירה 
פרינז לוהק לתפקיד אורח בסיטקום של ABC, "אריזה משפחתית" בשנת 1995. לאחר מכן הופיע בסרט טלוויזיה בתפקיד ראשי, טרם כניסתו לתעשיית הקולנוע בדרמה "יום הולדת שמח, ג'יליאן" שיצא לאקרנים בארצות הברית באוקטובר 1996. כבר באותה שנה הוא קיבל את פרס גלובוס הזהב על היותו "מר גלובוס הזהב".

בשנת 1999 כיכב בסרט האימה "אני יודע מה עשית בקיץ האחרון" והמשכו "אני עדיין יודע מה עשית בקיץ האחרון", הפכו אותו לכוכב נוער פופולרי. מאז כיכב בכמה וכמה סרטים המכוונים בראש ובראשונה לצעירים ולצעירים ברוחם. כך היה כשכיכב בסרט המדע בדיוני "מפקדת כנף" (1999) שהתבסס על משחק מחשב מצליח, וכמו כן בקומדיה הרומנטית "תלוי רק בך" (2000) שכוון בעיקר לבנות העשרה, כשפרינז גילם את הבחור המתוק והחייכן לאורך כל הסרט. סרטיו אלו היו הצלחות קופתיות מרשימות, על אף שהמבקרים קטלו את סרטיו.

בשנת 2000 דירג אותו "פיפל" כאחד מ-50 הגברים היפים ביותר. בשנת 2001 השתתף בסרט "בלשית בסטייל" בתפקיד הגברי הראשי.

בשנת 2002 המשיך באותו קו, כשגילם את דמותו של פרד ג'ונס בגרסה הקולנועית החיה לקומיקס המצליח "סקובי דו" ובסרט ההמשך "סקובי-דו 2: חופשי חופשי". פרינז כיכב בחמישה סרטים יחד עם השחקן מתיו לילארד: ב"מפקדת כנף", "חיזורי קיץ", "יש לה את זה" ושני סרטי "סקובי-דו".

הוא השתתף בהופעות אורח בסדרות הטלוויזיה "חברים", "פרייז'ר" ו"בוסטון ליגל". כמו כן כיכב בסדרה משלו, קומדיית מצבים בשם "פרדי", ששידרה רשת ABC במשך עונה אחת בלבד (אוקטובר 2005 - מאי 2006).

בשנת 2010 הוא שיחק בעונה השמינית של סדרת הטלוויזיה "24" של פוקס.

בספטמבר 2024, פורסם כי פרינז הצטרף לצוות השחקנים של סרט ההמשך ל"אני יודע מה עשית בקיץ האחרון". הסרט ייצא לאקרנים על ידי סוני ב-18 ביולי 2025.

 חיים אישיים 
ב-1 בספטמבר 2002 נישא פרינז לשחקנית היהודייה-אמריקאית, שרה מישל גלר בטקס שנערך בחליסקו, מקסיקו. השניים הכירו מספר שנים לפני כן, בזמן הצילומים בלסרט "אני יודע מה עשית בקיץ האחרון", אולם החלו לצאת רק בשנת 2000, והתארסו באפריל 2001. ב-19 בספטמבר 2009 נולדה בתם הראשונה. ב-19 בספטמבר 2012 נולד לזוג בן; הם מתגוררים בלוס אנג'לס.

 פילמוגרפיה 
קולנוע
+שנהסרטתפקידהערות1996יום הולדת שמח, ג'יליאןג'ואי בוסט1997בית ללא חוקיםאנתוני פסקלSparklerבראדאני יודע מה עשית בקיץ האחרוןריי ברונסון1998אני עדיין יודע מה עשית בקיץ האחרון1999יש לה את זהזאקרי "זאק" סיילרWing Commanderכריסטופר בלייר (אנ')2000תלוי רק בךאלפרד "אל" קונליעל בנים ועל בנותריאן ווקר2001על בנים ועל בנותג'ים וינסטון / בוב סמוטחיזורי קיץריאן דאן2002סקובי-דופרד ג'ונס2004סקובי-דו 2: חופשי חופשי2005מכת פתיחהיריחו הדסוןגם מפיק2006יצאת כרישפיידיבובאגדה ש'מגדהריקדיבוב2007חוקי ברוקליןמייקל טרנרNew York City Serenadeאוון2008Jack and Jill vs. the Worldג'קדלגודלגודיבוב2012Mass Effect: Paragon Lostג'יימס וגה (אנ')דיבוב2019מלחמת הכוכבים - פרק 9: עלייתו של סקייווקרקיינן ג'ארוס (אנ')דיבוב2022מוכרים בלבד 3מתמודד באודישןחג מולד איתךמיגל2025אני יודע מה עשית בקיץ האחרוןריי ברונסוןGlisten and the Merry Missionדיבוב

 טלוויזיה 
+שנהסדרהתפקידהערות1995קשרי משפחהבחור קשוחפרק: "The Gun"1996ABC Afterschool Specialג'ףפרק: "Too Soon for Jeff"1997Detention: The Siege at Johnson Highאהרון סאליבןסרט טלוויזיה של ABC1998Vigטוניסרט טלוויזיה של סינמקס2000Brak Presents the Brak Show Starring Brakעצמודיבוב; סרט טלוויזיה של Cartoon Network2002פרייז'רמייקפרק: "Juvenilia"חבריםסנדיפרק: "The One with the Male Nanny"2003קים פוסיבול: מסע בזמןג'ים וטים מהעתידדיבוב; סרט טלוויזיה של ערוץ דיסני2004 - 2006בוסטון ליגלדוני קריין3 פרקים2005 - 2006פרדיפרדי מורנותפקיד ראשי; 21 פרקים
גם יוצר, תסריטאי ומפיק בפועל2005 - 2022רובוט צ'יקןפרד ג'ונס / דמויות שונותדיבוב; 7 פרקים2006ג'ורג' לופז פרדי מורנופרק: "George Gets Cross Over Freddie"201024קול אורטיז24 פרקיםבניחוש חוקרדניספרק: "Not Even Close, Encounters"2013המכשפות מאיסט אנדליאו וינגייט2 פרקים2013 - 2014בונזדני בק2 פרקים2014 - 2018מלחמת הכוכבים: המורדיםקיינן ג'ארוס (אנ')דיבוב; 70 פרקים2016Bordertownתותדיבוב; פרק: "The Engagement"First Impressionsמנחהשעשועון ברשת USA Network
6 פרקים; מנחה לצד דיינה קארווי2019 - 2020GEGG WARS: Galaxy of Crimeאוראק אדאלנידיבוב; 6 פרקים2021מלחמת הכוכבים: באד באצ'קיילב דאםדיבוב; פרק: "Aftermath"טרוויסדיבוב; 10 פרקים2022WWE Rivalsמנחהתוכנית פאנל ברשת A&E
9 פרקים

 קישורים חיצוניים 

 ריאיון עם השחקן, באתר Hispanic Magazine

הערות שוליים

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:זוכי פרס בחירת הנוער
קטגוריה:אמריקאים שנולדו ב-1976